ကြိုက်မရှင်၊ ငိုက်မရှက်၊ ငတ်မရှက်

ကြိုက်မရှင်၊ ငိုက်မရှက်၊ ငတ်မရှက် သည် မြန်မာဆိုရိုးစကား ဖြစ်သည်။

အဓိပ္ပာယ်

ကြိုက်မရှက်၊ ငိုက်မရှက်၊ ငတ်မရှက် ဆိုသည်မှာ အလွန်ချစ်ကြိုက်သောအခါ၌ ဖြစ်စေ၊ အလွန်အိပ်ချင်၍ ငိုက်မျဉ်းသောအခါ၌ ဖြစ်စေ၊ အစာရေစာ အလွန်ဆာလောင် ငတ်မွတ်သောအခါ၌ ဖြစ်စေ မည်သူ့ကိုမျှ မရှက်နိုင်ဘဲ ရှိသည်ဟု ဆိုလိုသည်။ ဤဆိုရိုးစကားသည် အခြေအနေတစ်ခု၏ ပြင်းထန်မှုကြောင့် လူတို့၏ အရှက်အကြောက်တရား လျော့နည်းသွားနိုင်ပုံကို ဖော်ပြသည်။

   ကြိုက်မရှက် ဆိုသည်မှာ အလွန်ချစ်ခင်စုံမက်နေချိန်တွင် လူအများရှေ့၌ပင် မိမိ၏ ချစ်ခြင်းမေတ္တာကို ထုတ်ဖော်ပြသရန် ဝန်မလေးခြင်း၊ ရှက်ရွံ့ခြင်း မရှိခြင်းကို ရည်ညွှန်းသည်။
   ငိုက်မရှက် ဆိုသည်မှာ အလွန်အိပ်ချင်နေချိန်တွင် လူအများရှေ့၌ပင် ငိုက်မျဉ်းခြင်း၊ အိပ်ပျော်သွားခြင်းကို ရှက်ရွံ့ခြင်း မရှိခြင်းကို ရည်ညွှန်းသည်။
   ငတ်မရှက် ဆိုသည်မှာ အလွန်ဆာလောင်နေချိန်တွင် အစားအစာကို မက်မက်မောမော တောင်းခံခြင်း၊ စားသောက်ခြင်းကို ရှက်ရွံ့ခြင်း မရှိခြင်းကို ရည်ညွှန်းသည်။

ဆိုလိုသည်မှာ အချို့သောအခြေအနေများတွင် လူတို့သည် မိမိတို့၏ အခြေအနေကို ထိန်းချုပ်နိုင်စွမ်း မရှိတော့ဘဲ အရှက်အကြောက်တရားကိုပင် ဂရုမစိုက်နိုင်တော့ကြောင်းကို ဖော်ပြသည်။

ကိုးကားချက်များ

   ကဲ-ရွာသူကြီး၊ ကြိုက်မှရက်၊ ငိုက်မရှက်၊ ငတ်မရှက်တဲ့။ ကျုပ်ဖြင့် ဒီသူငယ်မလေးကို မြင်ကတည်းက ချစ်ခင်စုံမက်၍…၊ [၁၂၇၅] စံပယ်။ ၁၆။
   ဟယ်-တတ်နိုင်ပါဘူး၊ ကြိုက်မရှက်၊ ငတ်မရှက်၊ ငိုက်မရှက် မရှက်သုံးပါး တွင် ငတ်မရှက်မို့လို့အရှက်ကိုငဲ့ကွက်၍ အလှူအိမ် သွားလေဦးမှပဲ။ [၁၂၇၉] မှာ၊ ပ။ ၄၄။
   မြန်မာမှု၌ မရှက်သုံးပါးရှိသည်။ ယင်းတို့မှာ ကြိုက်မရှက်၊ ငိုက် မရှက်၊ငတ်မရှက် တို့ဖြစ်သည်။ အရှက်မငဲ့နိုင်အောင် အိပ်ငိုက်နေသူအတွက် အကောင်းဆုံးနည်းလမ်းမှာ အိပ်ခွင့်ပေးလိုက်ခြင်းပင် ဖြစ်သည်။ [၁၃၅၇] ငွေတာရီ၊ ၄၁၆။ ၅၃။

ကိုးကား

Category:မြန်မာဆိုရိုးစကားများ